Author: galisinova
Last saved by: jost
Company: Urad vlady SR

ÚRAD VLÁDY
    SLOVENSKEJ REPUBLIKY
             sekcia vládnej legislatívy

                                                                                                            Na rokovanie vlády SR
	Dňa 26. apríla  2006
	K materiálu č. 7822/2006
	K bodu č. 9

S T A N O V  I  S K O

k návrhu nariadenia vlády Slovenskej republiky o zvýšení platových taríf štátnych  zamestnancov 

                                                                      I.

       Návrh nariadenia vlády Slovenskej republiky o zvýšení platových taríf štátnych zamestnancov predkladá na rokovanie vlády  Úrad pre štátnu službu na základe § 105 zákona č. 312/2001 Z.z. o štátnej službe a o zmene a doplnení zákonov v znení zákona č. 551/2003 Z.z.

                                                                    II.
  
       Predkladaným návrhom nariadenia vlády  v súlade s § 5 ods. 1 zákona č. 655/2005 Z.z. o štátnom rozpočte na rok 2006, v súlade s uznesením vlády Slovenskej republiky č.790/2005 k návrhu rozpočtu verejnej správy na rok 2006 až 2008  a v súlade s čl. II. ods. 3 Kolektívnej zmluvy vyššieho stupňa v štátnej službe na rok 2006 uzatvorenej medzi štátom a Konfederáciou odborových zväzov Slovenskej republiky  a Nezávislými kresťanskými odbormi Slovenska sa platové tarify štátnych zamestnancov uvedené v prílohe č. 2 zákona o štátnej službe v znení nariadenia vlády Slovenskej republiky č. 203/2005 Z.z. zvýšia o 5 % s účinnosťou od 1. júla 2006.

    
       Prekladaný návrh nariadenia vlády bude mať vplyv na štátny rozpočet, ale  nemá vplyv na rozpočty obcí a rozpočty vyšších územných celkov.
       Návrh nariadenia vlády nemá environmentálny vplyv  ani vplyv na zamestnanosť.

III.

         Legislatívna rada vlády Slovenskej republiky prerokovala predmetný návrh nariadenia na svojom zasadnutí 11.apríla 2006 a odporučila vláde Slovenskej republiky návrh nariadenia vlády  schváliť a na rokovanie vlády SR predložiť navrhované znenie. 

IV.

         Sekcia vládnej legislatívy odporúča vláde návrh tohto nariadenia vlády schváliť v predloženom znení.

Bratislava 25.apríla 2006
Vypracovala: K. Gališinová

	Štefan  G r m a n 
	generálny riaditeľ
                                                                                                    sekcie  vládnej legislatívy